Livingstone ― täydellinen kampanja
Jumalan siunausta ja tervetuloa ohjelman pariin!
Olen Tommy Lilja, PTL-järjestön perustaja ja johtaja.
Tänään vien teidät Sambiaan Livingstoneen.
En ole nyt Sambiassa vaan Ruotsissa.
Olen kotikaupungissani, joka on pieni kaupunki nimeltään Sölvesborg.
Se sijaitsee meren rannalla.
Tahdon viedä teidät Sambiaan kokoussarjaamme.
Näette eri videoita kokoussarjasta. Näytän, miten rakennamme sitä.
Eräs asia on tärkeä, ja aloitan aina siitä.
Se on keskittyminen Jeesukseen.
Olemme iso tiimi. Paljon ihmisiä työskentelee yhdessä, -
jotta kokoussarja saadaan pidettyä.
Tahdon, että henkilökunta ja jokainen mukana oleva keskittyy Jeesukseen -
ja vain Jeesukseen. Jeesus on hyvin tärkeä, -
koska Jeesuksen kautta ja Jeesuksessa kaikki on mahdollista.
Lisäksi on tärkeää aloittaa rohkaisemalla, -
jotta ihmiset ymmärtävät, ettei Jumala halua tuomita vaan pelastaa ja auttaa.
Emme ole tuomassa tuomiota vaan pelastuksen.
Tahdon heidän ymmärtävän, -
että Jumalalla on varattuna jokaiselle suunnitelma.
Aloitan sanomalla: "Jumala rakastaa sinua, -
ja Hänellä on ihana suunnitelma varallesi."
Tästä rohkaisun ilmapiiristä käsin -
esittelen heille Jeesuksen Kristuksen.
Kun saan heidän huomionsa ja he avautuvat, -
jotakin voi alkaa tapahtua, Pyhä Henki alkaa toimia -
ja he voivat tuntea Jeesuksen Kristuksen läsnäolon.
Pastori Mark, miten voit tänä iltana? - Erittäin hyvin.
Uskotko, että Jumala tekee ihmeitä tänään? - Uskon.
Tiedätkö, että sinä ja minä olemme maailmankuuluja? - Tiedän.
Sinä olet! - Niin sinäkin.
Onko sinulla hyviä uutisia? - On tietenkin.
Parantumisiako? - Niin.
Nyt puhumme uskosta, koska ihmisiä paranee.
Tiedätkö, mikä tämä on? Tämä on uskoa.
Olet jotakin uutta.
Jeesus tahtoo, -
että näet itsesi sellaisena, joka olet, -
etkä sellaisena, joka olit.
Sano: "Aamen."
Joku saattaa sanoa sinua epäonnistujaksi tai heikoksi.
Jotkut sanovat, että sinä pysyt sairaana.
Jotkut sanovat, että pysyt köyhänä.
Jotkut sanovat, ettet ymmärrä mitään.
Mutta tahdon, että kohotat sormesi -
ja kerrot sanojalle: "Ei pidä paikkaansa, -
koska Jeesuksessa Kristuksessa ja uudessa luomuksessani -
olen fiksu. Halleluja!
Uudessa luomuksessani olen erittäin älykäs.
Olen terve. Jeesuksen voimasta olen vahva.
En ole epäonnistuja. Olen voittaja!"
Jeesus on toivo. Se on hyvin tärkeää.
Kaikkialla kristinuskossa ja kaikessa, mitä kristinusko edustaa, -
Jeesus on toivo.
Kun ihmiset tulevat Jeesuksen luo, mikään ei ole toivotonta.
Kaikki on mahdollista, koska Jeesus on toivo.
Sen jälkeen käytän Jumalan sanaa.
Silloin Jumalan sana alkaa toimia heissä.
Julistan Jumalan sanaa siten, -
että toivo rakentuu ja kasvaa.
Kun toivo on rakentunut, ihmiset alkavat avata sydäntään.
Silloin Pyhä Henki alkaa koskettaa heidän sisintään.
He ymmärtävät, että jos he tulevat Jeesuksen luo, -
heidän toivottomassa tilanteessaan voi tapahtua jotakin.
Jeesus voi muuttaa heidän elämänsä.
Se on evankeliumi, hyvä sanoma.
Kun Jeesus tulee, mikään ei ole mahdotonta.
Sinullekin on toivoa tänä iltana!
Onko tämä teistä ymmärrettävää?
Herra on luvannut sinulle murtavansa kirouksen.
Kun kirous murtuu, nouse seisomaan Sanan varaan.
Seison Sanan varassa enkä anna periksi!
En anna periksi. Sano: "saatana, -
saatana, minä en aio, -
minä en aio, minä en aio, -
minä en aio antaa periksi!
Usko on jotakin, mitä meillä on. Uskominen on jotakin, mitä teemme.
Kokoussarja kestää monta iltaa, koska rakennamme jotakin Hengessä.
Aloitamme tästä ja sitten jatkamme.
Aloitamme esittelemällä heille Jeesuksen.
Sen jälkeen Pyhä Henki alkaa toimia.
Hän toimii ihmisten sydämissä.
Ei ole väliä, ovatko he kristittyjä vai eivät, -
koska kun julistamme Jeesusta, Pyhä Henki liikkuu kaikkialla.
Hän liikkuu ihmisten sisällä, -
koska usko on sydämessämme.
Usko ei vielä riitä. Tahdon, että he ottavat vielä yhden askeleen.
Tavallisesti ihmiset ovat valmiit siihen vasta kolmantena iltana.
Kolmantena iltana rohkaisen ja haastan heitä uskomaan.
Usko on jotakin, mitä meillä on. Uskominen on jotakin, mitä teemme.
Selitän sen esimerkin kautta. Käytän esimerkkinä polkupyörää.
Kun käytän pyörää havaintoesimerkkinä, -
asia tulee selväksi ja he ymmärtävät.
Minulla on usko, koska minusta on tullut Jeesukseen uskova.
Nyt alan uskoa.
Minulla on pyörä. Nyt minun täytyy nousta pyörän selkään ja alkaa ajaa.
Kun ajan pyörällä, pyörä vie minut jonnekin.
Näettekö? Täällä on polkupyörä.
Osaatko ajaa pyörällä?
Jos omistat pyörän, mutta et aja pyörällä, -
pyörä ei vie sinua minnekään.
Voit pestä polkupyörän.
Voit huolehtia siitä.
Voit kiillottaa sen niin kuin mersun.
Voit säilyttää sitä kotonasi.
Vaikka pyörä on puhdas, -
vaikka se kiiltää kuin mersu, -
ellet aja pyörällä, se ei vie sinua minnekään.
Sama pätee uskoon.
Voit omistaa uskon. Usko voi olla sydämessäsi, -
mutta niin kauan kun et käytä uskoasi, se ei vie sinua minnekään.
Halleluja! - Aamen!
Jotkut kristityt ovat sellaisia.
He pitävät hyvää huolta uskostaan.
He pesevät sitä ja pitävät siitä huolta.
Se kiiltää kuin mersu.
Mutta se ei auta, sillä he eivät aja pyörällä.
Jumala haluaa tänä iltana, että sinä ajat pyörällä.
Sano vierustoverillesi: "Ajat pyörälläsi tänään."
Sano vierustoverillesi: "Pyörälläsi on nimi.
Pyörän nimi on 'Usko'."
Halleluja!
Nyt teidän täytyy harjoitella.
Tiedättehän: ellet ole ikinä aiemmin istunut pyörän selässä, -
kun alat ajaa pyörällä, pystyssä pysyminen on vaikeaa.
Sitä pitää harjoitella. Sama pätee uskoon.
Kun alkaa käyttää uskoaan, -
alussa se ei välttämättä suju.
Sinä... väsyt.
Sinun pitää harjoitella.
Sanoin Jumalalle: "Auta, jotta osaisin ajaa pyörällä, -
jonka olet minulle antanut."
Olen harjoitellut.
Harjoitteleminen on väsyttävää, -
mutta ennemmin tai myöhemmin se alkaa sujua.
Pystyt ajamaan pyörällä.
Näettekö?
Minä harjoittelin.
Alussa epäonnistuin.
Sitten harjoittelin vielä yhä uudelleen ja uudelleen.
Lopuksi ajoin pyörällä.
Sama pätee uskoon.
Harjoittele! Harjoittele! Harjoittele!
Harjoittele! Jeesus auttaa sinua.
Pyhä Henki ohjaa sinua.
Sitten pystyt! Sitten pystyt!
Aamen!
Jumala tahtoo tänään, että käytät uskoasi.
Tahdotko ajaa kanssani tänä iltana?
Halleluja! Jeesus!
Katsohan.
Joskus se on helppoa.
Joskus se ei ole helppoa. Halleluja?
Kun on harjoitellut tarpeeksi kauan, -
pystyy tekemään jotakin, mitä ei ole tehnyt aiemmin.
Uskotteko, että pystyn ajamaan alas luiskaa pitkin?
Uskotteko?
Kuunnelkaa.
Jos ajan alas luiskaa pitkin, -
uskotteko kanssani parantumiseen?
Uskotteko siihen, että voitte parantua -
ja että Jeesus murtaa köyhyyden?
Oletteko mukana?
Minä uskon! Minä uskon!
Minä uskon!
Minä uskon! Minä uskon! Minä uskon!
Tahdon sinun ymmärtävän, että kun kasvat Kristuksessa -
ja avaat sydämesi Jeesukselle, Pyhä Henki alkaa toimia.
Sitten tapahtuu kaikkea.
Näemme, miten rammat alkavat kävellä, -
sokeain silmät ja kuurojen korvat avautuvat.
Näemme ihmeellisiä asioita, -
koska usko pannaan liikkeelle ja ihmiset uskovat.
Nyt he ymmärtävät, että ilmapiirissä on jotakin erityistä.
He tuntevat sen mutta eivät näe sitä eivätkä voi koskettaa sitä.
Se on Pyhä Henki.
Monesti pyydän heitä vain pysymään paikallaan ja odottamaan.
Kun he odottavat hiljaa, -
yhtäkkiä he kokevat Pyhän Hengen liikkeen.
Juuri sitä tahdon. Emmehän me usko kuolleeseen Jumalaan!
Tahdon jokaisen kokoussarjassamme kokevan, ettei Jumala ole kuollut.
Jumala ei ole kaukana.
Jumala on täällä. Tahdon heidän kokevan Pyhän Jumalan läsnäolon -
ja sen, miten Hän liikkuu heidän sisällään ja ulkopuolellaan.
Tahdon heidän saavan Pyhän Hengen tuulen.
Shh...
Odotamme läsnäoloa. Kohottakaa kätenne.
Tunnen polttavan tulen kädessäni.
Joku parantuu nyt vakavasta sairaudesta.
Lapset, kohottakaa kätenne! Lapset, kohottakaa kätenne!
Täällä on joitakin lapsia.
On joitakin demoneja.
Sanon, että rakastan lapsia.
Sanon demoneille: "Jeesus on murtanut teidät!"
Puhun hengille lapsissa, -
demoneille lapsissa.
Odottakaa.
Me odotamme. Kiitos, Jeesus, -
että olet täällä. Rukoilen jokaisen puolesta.
Kohota kätesi.
Sulje silmäsi. Odota.
Henki toimii.
Läsnäolo tulee. Tunnen sen.
Sinäkin tunnet sen. Se tulee yhä enemmän.
Enemmän. Ota vastaan.
Ihmisten pelastaminen on elämäni.
Mitä enemmän ihmisiä pelastuu, sitä onnellisempi olen.
Se on tarkoitukseni.
Elämäni tarkoitus on esitellä Jeesus niin monelle ihmiselle kuin suinkin.
Parantuminen on tärkeää. Ymmärrän, että sairas kaipaa parantumista, -
mutta suurin ihme kaikista -
on se, että joku ottaa vastaan Kristuksen ja syntyy uudesti.
Silloin ihminen saa ikuisen elämän.
Elämä maan päällä on hyvin lyhyt.
Elämä ikuisuudessa on ikuinen.
Kun tulee Jeesuksen luo ja syntyy uudesti, -
saa ikuisen elämän Jeesuksen kanssa.
Olemme vuosien aikana nähneet, miten hyvin monet ihmiset, -
vanhat, perheet, nuoret lapset, tulevat Jeesuksen luo.
Kun Jeesus tulee ihmisen elämään, elämä muuttuu.
Siitä syntyy jotakin hyvää. Ellet ole ottanut vastaan Jeesusta, -
rohkaisen sinua ottamaan Hänet Vapahtajaksesi ja Herraksesi.
Kristinusko on historian nopeimmin kasvava liike.
Se kasvaa yhä.
Kun tulet Jeesuksen luo, tulet osaksi jotakin elävää ja ikuisesti kestävää.
Jeesuksen luo tuleminen on parasta, mitä voit tehdä.
En ole ikinä kuullut kenenkään sanovan: -
"Tulin Jeesuksen luo, mutta se ei ollut kovin hyvä juttu."
Kun tulet Jeesuksen luo, Hän tekee sinusta itsensä kaltaisen: voittajan.
Pastori Tommy! - Niin, pastori Mark?
Joku ajoi polkupyörällä.
Mitä tapahtui? - Polkupyörä toi tuloksia.
Täällä on nuori tyttö.
Hän oli likinäköinen. Hänellä oli ongelmia silmissä.
Hänen käskettiin käyttää laseja, jotta hän näkee lukea.
Kun rukoilit ja käskit uskoa Herraan, -
hän otti pois lasit, otti esiin yhteystietolomakkeen -
ja pystyi lukemaan ongelmitta. Hän sanoo olevansa terve Jeesuksessa.
Tule tänne. Nyt testaamme.
Mikä on nimesi? - Patience.
Näetkö lukea?
"Daavid kokosi jälleen kaikki valiomiehet Israelista..."
Et olisi pystynyt lukemaan kohtaa Raamatusta ilman laseja.
En olisi pystynyt.
Nyt pystyt.
Kiitos Jeesus, näen lukea ilman laseja.
Maailma sanoi hänelle, ettei hän ikinä näe lukea ilman laseja.
Kun hän kuuli Jumalan sanan, -
hän päätti seistä Jumalan sanan varassa -
ja olla olematta mukautumatta maailman mittapuuhun.
Ja tänä iltana, halleluja, hän parantui.
Anna Jeesukselle aplodit!
Otan vastaan ihmeen tänään. Tänään, tänään
Jeesuksen nimessä, Jeesuksen nimessä. Tänään, tänään
Ohjelmamme on lopuillaan. Jumalan siunausta!
Kiitos, että katsoit ohjelmaa.
Muista: Usko on jotakin, mitä sinulla on. Uskominen on jotakin, mitä teet.
Polkupyörä on jotakin, mitä sinulla on. Pyöräileminen on jotakin, mitä teet.
Uskominen on samanlaista kuin pyö- rällä ajaminen. Se vie sinut jonnekin.
Joitakin vuosia sitten kirjoitin Usko ― menetelmänä -kirjan.
Se on ollut myyntimenestys Ruotsissa. Se on käännetty englanniksi.
Nyt se on käännetty suomeksi. Siitä on otettu suomenkielinen painos.
Monet kirjat ja opettajat opettavat uskosta.
Usko on yksi asia, mutta uskominen on toinen asia.
Usko on jotakin, mitä meillä on. Uskominen on jotakin, mitä teemme.
Pyörä on jotakin, mitä meillä on. Pyöräily on jotakin, mitä teemme.
Kirjassa opetan, mitä teemme ja miten teemme, kun uskomme.
Jumala sanoi, ettei järjestömme ole liikeyritys. Olemme lähetysjärjestö.
Siksi jaan kirjaa ilmaiseksi.
Riittää, että kirjoitat, soitat tai lähetät sähköpostia meille.
Lähetämme sinulle kirjan mielellämme ilmaiseksi.
Suomennos: Marianne Tenetz